

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2025. február 24-i rendes ülésére**

|  |
| --- |
| **Napirend tárgya:****Közösségi Ház és Könyvtár megszüntetésével összefüggő kérdések megtárgyalása** |

**A napirendet tárgyaló ülés dátuma**: **2025.02.24.**

**A napirendet tárgyaló ülés**: **Képviselő-testület**

**Az előterjesztést készítette**: **jegyző**

**Előterjesztő:**  **Polgármester**

**A napirendet tárgyaló ülés típusa**: **nyílt** / zárt

**A napirendet tárgyaló ülés típusa**: **rendes** / rendkívüli

**A határozat elfogadásához szükséges többség típusát**: **egyszerű** / minősített

**A szavazás módja**: **nyíl**t / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA:**

**2. JOGSZABÁLYI HIVATKOZÁSOK**:

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:** Nincs

**4. TÉNYÁLLÁS BEMUTATÁSA:**

Telki község Önkormányzata 2024. november 28-i ülésén 123/2024.( XI.28.) önkormányzati határozatával döntött arról, hogy a Kodolányi János Közösségi Ház és Könyvtár intézmény megszüntetése érdekében kikéri a Kultúráért felelő minisztérium szakmai álláspontját az intézmény megszüntetése érdekében.

A Kulturális és Innovációs Minisztérium Közösségi Művelődési Főosztály IV/99-1/2025/KOZOSMUVFO számú szakmai véleményének úgy foglalt állást, hogy az intézmény megszüntetésnek akadálya nincsen, a közművelődési feladatellátást átszervezését támogatja.

Telki község Önkormányzata és a Kodolányi János Közösségiház és Könyvtár 2020. szeptember 1. napján megállapodást kötött a Telki Pipacsvirág Általános Iskola előtti téren található műfüves sportpálya, a Pipacsvirág Általános Iskola udvarán található aszfalt burkolatú sportpálya, a Pipacsvirág Általános Iskola tornaterme, a hozzá tartozó öltözőkkel és kiszolgáló helyiségekkel, valamint a Telki Sportcsarnok helyiségére vonatkozóan.

Az intézmény megszüntetésével egyidejűleg a feladatellátás átkerül az önkormányzathoz így szükséges

Az intézmény átszervezéshez kapcsolódóan az önkormányzatnak az alábbi döntéseket kell meghoznia:

* döntés az intézmény megszüntetésről
* döntés a létesítmény használatra vonatkozó megállapodás megszüntetésére
* Önkormányzat törzskönyvi adatok átvezetése
* közművelődéi rendelet felülvizsgálata

Telki, 2025. február 10.

Deltai Károly

polgármester

**HATÁROZATI JAVASLAT**

**Telki Község Önkormányzat**

**képviselő-testület**

**…../2025.(II …...) számú önkormányzati határozat**

**Kodolányi János közösségi Ház és Könyvtár megszüntetésével összefüggő kérdések megtárgyalása**

Telki község Önkormányzat Képviselő-testülete úgy határoz, hogy a Kodolányi János közösségi Ház és Könyvtár intézményt 2025. március 6. napjával a melléklet Megszüntető Okirat alapján megszünteti.

Felhatalmazza a jegyzőt, hogy a Magyar Államkincstárnál a szükséges nyilvántartási adatok átvezetése érdekében eljárjon.

**Felelős:** Polgármester, Jegyző

**Határidő**: 2025. március 6.

Okirat száma: Á/ /2025

Megszüntető okirat

**Az államháztartásról szóló 2011. évi CXCV. törvény 11. § (7) bekezdése alapján a Kodolányi János Közösségi Ház és Könyvtár megszüntető okiratát a következők szerint adom ki:**

1. **A megszűnő költségvetési szerv
megnevezése, székhelye, törzskönyvi azonosító száma**
	1. A megszűnő költségvetési szerv megnevezése: Kodolányi János Közösségi Ház és Könyvtár
	2. A megszűnő költségvetési szerv székhelye: 2089 Telki, Petőfi utca 2-4.
	3. A megszűnő költségvetési szerv törzskönyvi azonosító száma: 840978
	4. A megszűnő költségvetési szerv adószáma: 15840974-2-13
2. **A költségvetési szerv megszüntetésének körülményei**
	1. A költségvetési szerv megszűnésének dátuma: 2025. március 5.
	2. A költségvetési szerv megszüntetéséről döntést hozó szerv
		1. megnevezése: Telki Község Önkormányzat
		2. székhelye: 2089 Telki, Petőfi utca 1.
	3. A költségvetési szerv megszüntetésének módja: jogutód nélküli megszüntetés az államháztartásról szóló 2011. évi CXCV. törvény 11.§ (1) bekezdése alapján.
	4. A költségvetési szerv megszüntetésének oka: A költségvetési szerv által ellátott közfeladat a költségvetési szervet fenntartó önkormányzat közvetlen feladat ellátása formájában hatékonyabb módon látható el.
	5. A megszűnő költségvetési szerv által ellátott közfeladat(ok) jövőbeni ellátásának módja: a költségvetési szerv által ellátott közfeladatokat 2025. március 6. napjától Telki Község Önkormányzat (2089 Telki, Petőfi utca 1.) látja el.
3. **A költségvetési szerv megszüntetésével összefüggő**

**átmeneti rendelkezések**

* 1. A kötelezettségvállalás rendje
		1. A megszűnő költségvetési szerv által vállalható kötelezettségek köre és mértéke: az alapító okirata szerinti feladatainak ellátása körében az intézmény költségvetésében meghatározott időarányos szabad előirányzatok mértékéig vállalhat kötelezettséget.
		2. A megszűnő költségvetési szerv általi kötelezettségvállalások határideje: 2025. március 5.
	2. A költségvetési szerv fennálló magánjogi jogai és kötelezettségei – ideértve a vagyonkezelői jogot is – további gyakorlója: Telki Község Önkormányzat
	3. Jogutódlással és feladatátadással összefüggő egyéb intézkedések: A megszűnő költségvetési szerv feladatait Telki Község Önkormányzat veszi át, az ingatlanok használatának joga és a megszűnő intézmény vagyonleltárában nyilvántartott tárgyi eszközök, ingó vagyon tulajdonjoga Telki Község Önkormányzatát illetik.

A megszűnő költségvetési szerv foglalkoztatottjainak jogviszonya Telki Község Önkormányzatánál jogfolytonos.

Kelt: Telki, időbélyegző szerint

P.H.

Deltai Károly István

polgármester

**Határozati javaslat**

**Telki Község Önkormányzat**

**képviselő-testület**

**…../2025.(II …...) számú önkormányzati határozat**

**Kodolányi János közösségi Ház és Könyvtár megszüntetésével összefüggő kérdések megtárgyalása**

**Megállapodás megszüntetése**

Telki község Önkormányzat Képviselő-testülete úgy határoz, hogy a Kodolányi János közösségi Ház és Könyvtár és Telki Község Önkormányzata között a Telki Pipacsvirág Általános Iskola előtti téren található műfüves sportpálya, a Pipacsvirág Általános Iskola udvarán található aszfalt burkolatú sportpálya, a Pipacsvirág Általános Iskola tornaterem, a hozzá tartozó öltözők és kiszolgáló helyiségek valamint a Telki Sportcsarnok helyiségeinek használatára vonatkozó 2020. szeptember 1. napján aláírt megállapodást 2025. március 5. napjával megszünteti.

Felelős: polgármester

Határidő: 2025. március 5.